*VEGA & Live Nation præsenterer:*

**OVO-protegen Roy Wood$ crooner dig til Drakes Toronto**

*Eksperimenterende hiphop og R&B, der hylder Toronto, er på programmet, når Roy Wood$ synger Lille VEGA i knæ den 14. juni.*

Canadiske Roy Wood$ har siden han blev signet til Drakes pladeselskab, OVO Sound, konstant eksperimenteret med sit udtryk. Han synger sig gennem et hyper-atmosfærisk lydlanskab, hvor farverige synths understreger musikken. På debutalbummet *Say Less* (2017) udvider han landskabet med input fra sine egne reggae-rødder, mens funk, R&B og electronica flyder som et konstant soundtrack.

”[Balance](https://www.youtube.com/watch?v=q3ujH9LLfKo)”, den seneste single fra *Say Less*, skruede kun endnu mere op for hypen hos fans og kritikere. På singlen får Roy Wood$ hjælp af sine labelkammerater dvsn & PnB Rock, og singlen er ifølge musikmagasinet Vibe næsten overnaturligt god.

“*The OVO Sound crew rolls tight and doesn’t need to look further than their inner circle to create magic*.”

For at sikre sig, at *Say Less* afspejlede Roy Wood$’ elskede hjemby Toronto har han arbejdet med et stort hold af Toronto-producere på albummets 16 numre. Det er blandt andet sværvægtere som Murda Beatz og Nineteen85 og nye stjerner som FrancisGotHeat, Prezident Jeff and dF.

Efter Drake opdagede Roy Wood$ i 2015, tog karrieren meget hurtigt fart for den unge rapper. Hans første single ”[Drama](https://www.youtube.com/watch?v=XP0fdtXn49s)” fra ep’en *Axis* fik plads på playlisten første Drake sendte OVO Sound-radioshowet via Apples Beats 1 radio.

**Fakta om koncerten:**

Roy Wood$ (CAN)

Torsdag d. 14. juni kl. 21.00

Lille VEGA, Enghavevej 40, 1674 København V

Billetpris: 210 kr. + gebyr

Billetsalget starter fredag den 6. april kl. 11.00 via vega.dk, livenation.dk og Ticketmaster.